D ô v o d o v á  s p r á v a
Všeobecná časť: 
Ministerstvo dopravy, pôšt a telekomunikácií Slovenskej republiky predkladá návrh nariadenia vlády Slovenskej republiky o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom (ďalej len „nariadenie vlády“) podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a podľa č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len „zákon č. 725/2004 Z. z.“).
Predloženým nariadením vlády sa do právneho poriadku Slovenskej republiky preberá smernica Európskeho parlamentu a Rady 2003/102/ES zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a ktorou sa mení a dopĺňa smernica Rady 70/156/EHS.
Týmto nariadením vlády sa ustanovujú technické požiadavky na ochranu chodcov a iných zraniteľných účastníkov cestnej premávky pred zrážkou a v prípade zrážky.

Predložený návrh nariadenia vlády je v súlade s Ústavou Slovenskej republiky, zákonom č. 725/2004 Z. z., s medzinárodnými zmluvami, ktorými je Slovenská republika viazaná ako aj s právom Európskych spoločenstiev a Európskej únie. 
Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.
Prerokovanie návrhu nariadenia vlády Radou hospodárskej a sociálnej dohody Slovenskej republiky nie je potrebné.
Doložka zlučiteľnosti 
návrhu nariadenia vlády 
s právom Európskych spoločenstiev a právom Európskej únie
1.	Navrhovateľ právneho predpisu: 
      Vláda Slovenskej republiky.
2.	Názov návrhu právneho predpisu:
Nariadenie vlády Slovenskej republiky o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom
3.	Problematika návrhu právneho predpisu:
a)	je upravená v práve Európskych spoločenstiev 
-	- v primárnom práve  v Zmluve o založení Európskeho spoločenstva v platnom znení (Hlava V – Doprava a kapitola 3. Hlavy VI.) Zbližovanie práva Zmluvy o založení Európskeho spoločenstva v platnom znení
-  sekundárnom práve
- v smernici 2003/102/ES Európskeho parlamentu a Rady zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a o zmene a doplnení smernice Rady 70/156/EHS.
-	v smernici Rady 70/156/EHS zo 6. februára 1970 o zblížení zákonov členských štátov týkajúca sa typového schvaľovania motorových a ich prípojných vozidiel v platnom znení,
-	
    b) nie je upravená v práve Európskej únie,
    c) nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

4.	Záväzky Slovenskej republiky vo vzťahu k Európskym spoločenstvám a Európskej únii:
a)	z Aktu o podmienkach pristúpenia pripojeného k Zmluve o pristúpení Slovenskej republiky k Európskej únii nevyplývajú pre Slovenskú republiku v danej oblasti žiadne záväzky,
b)	z gestorstva smerníc vyplýva pre Slovenskú republiku povinnosť transponovať smernicu Rady 2003/102/ES najneskôr do 1. januára 2004,
c)	v danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,

d)  v danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,

     e)   smernica Európskeho parlamentu a Rady2003/102/ES zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a ktorou sa mení a dopĺňa smernica Rady 70/156/EHS je prebratá v úplnom rozsahu s týmto nariadením vlády.
.
5.	Stupeň zlučiteľnosti návrhu nariadenia s právom Európskych spoločenstiev a právom Európskej únie
a)	úplná 
6.	Gestor (spolupracujúce rezorty): 
Ministerstvo dopravy, pôšt a telekomunikácií Slovenskej republiky. 

Osobitná časť:
K § 1
Vymedzuje sa predmet nariadenia vlády a zároveň sa definuje motorové vozidlo. Určujú sa technické požiadavky, ktoré musia spĺňať predné časti vozidiel.
Technické požiadavky sú ustanovené v prílohách smernice 2003/102/ES Európskeho parlamentu a Rady zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a o zmene a doplnení smernice Rady  70/156/EHS, ktoré sa preberajú týmto nariadením vlády formou aproximačného odkazu.

K § 2
Na účely nariadenia vlády sa definujú základné pojmy. 

K § 3
Upravuje sa typové schválenie ES vozidla pre typ vozidla vzhľadom na prednú časť vozidla a ich uvádzanie na trh, do prevádzky a používania. Kompetencie v danej oblasti sú rozdelené medzi Ministerstvo dopravy, pôšt a telekomunikácií SR (schvaľovanie technickej spôsobilosti vozidiel aj komponentov podľa zákona č. 725/2004 Z. z.) a Ministerstvo hospodárstva SR (obchod, ochrana spotrebiteľa podľa zákona č. 128/2002 Z. z.). 
Upravuje sa aj súčinnosť štátneho dopravného úradu s typovými schvaľovacími úradmi ostatných členských štátov Európskej únie vo veciach týkajúcich sa prednej časti vozidla.

K § 4 a 5
Vychádza sa zo smernice 2003/102/ES Európskeho parlamentu a Rady zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a pri zrážke s motorovým vozidlom a o zmene a doplnení smernice Rady 70/156/EHS, ktorá ustanovuje, že členské štáty nesmú z dôvodov týkajúcich sa ochrany chodcov odmietnuť udeliť typové schválenie ES typu pre typ vozidla, v prípade že spĺňa technické ustanovenia uvedené v smernici.  Členské štáty nemôžu udeliť ES typové a národné schválenie a zakážu registráciu, predaj, alebo uvedenie do prevádzky nových vozidiel ak nemajú osvedčenie o zhode a nie sú splnené technické požiadavky podľa tohto nariadenia vlády.
 V Slovenskej republike sú kompetencie v danej oblasti rozdelené medzi Ministerstvo dopravy, pôšt a telekomunikácií SR (schvaľovanie technickej spôsobilosti vozidiel pre uvedením do prevádzky, Ministerstvo vnútra SR (evidencia vozidiel a Ministerstvo hospodárstva SR (obchod, ochrana spotrebiteľa.
Uvádzanie vozidiel do prevádzky v premávke na pozemných komunikáciách upravuje zákon č. 725/2004 Z. z. V §3 je upravený postup štátneho dopravného úradu pri typovom schvaľovaní vozidiel.  Evidenciu vozidiel typovo schválených ES alebo  typovo schválených a ich používanie v premávke na pozemných komunikáciách upravuje zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov.  Kontrolu vnútorného trhu vo veciach ochrany spotrebiteľa upravuje zákon č. 128/2002 Z. z.

K § 6
Ustanovujú sa prechodné obdobia.
K § 7
	
Vymedzuje transponovaný právny akt Európskych spoločenstiev.
K § 8
Ustanovuje sa účinnosť nariadenia vlády.
K prílohe

Obsahuje zoznam  preberaných  aktov Európskych spoločenstiev.